สวัสดีครับ ผมเจอกับแฟนครั้งแรกแล้วมีอะไรกัน 9ธค61 เธอบอกว่าท้องแล้วเราก็คบกับ อยุ่ๆ 17พค62 เเฟนคลอดเฉยเลย เด็กปกติ น่ารัก ตอนนี้7เดือน ฉลาดมาก แต่เป็นไปได้หราคนับท้อง5เดือนเด็กปกติ ผมเข้าใจว่าต้องตรวจดีเอ็นเอ แต่มันคาใจมาก ช่วยผมทีครับ ขอบครับคุณ
สวัสดีค่ะ หากมีการปฏิสนธิเกิดขึ้นในวันที่ 9 ธ.ค. 61 กำหนดคลอดน่าจะอยู่ประมาณวันที่ 1 ก.ย. 62 ค่ะ ดังนั้น หากคลอดลูกในวันที่ 17 พ.ค. 62 เด็กน่าจะมีอายุเพียงประมาณ 24-25 สัปดาห์ ซึ่งถือเป็นการคลอดก่อนกำหนด ซึ่งโดยปกติ จะมีน้ำหนักเพียงประมาณ 700-800 กรัมเท่านั้น และโอกาสในการมีชีวิตรอดก็จะอยู่ที่ประมาณ 40%-50% เท่านั้นค่ะ นอกจากนี้เมื่อทารกคลอดออกมา ก็จะต้องได้รับการดูแลเป็นพิเศษ ซึ่งโดยปกติก็จะต้องอยู่ในตู้อบ และต้องได้รับการดูแลเฝ้าติดตามอาการทุกวันจากกุมารแพทย์จนกว่าจะเด็กจะมีอายุครบประมาณ 34 สัปดาห์ค่ะ (นับต่อจากอายุในครรภ์)ดังนั้น หากทารกคลอดออกมา มีน้ำหนักตัวปกติ และสามารถกลับบ้านหลังคลอดได้ภายในไม่กี่วัน แสดงว่าเด็กคลอดครบตามกำหนด ดังนั้น การตั้งครรภ์ก็น่าจะเกิดขึ้นก่อนวันที่ 9 ธ.ค.61 หรือหากคำนวณว่าการคลอดวันที่ 17 พ.ค. ุ62 มีอายุครรภ์ที่ 40 สัปดาห์พอดี การตั้งครรภ์ก็น่าจะเกิดขึ้นประมาณวันที่ 24 ส.ค. 61 ค่ะ